ফলে সর্বশেষ মন্ত্রিসভা রদবদলের সময় শিক্ষমন্ত্রীর ওপর চাপ কমাতে রাজবাড়ীর এমপি কেরামত আলীকে প্রতিমন্ত্রীর দায়িত্ব দিয়েছেন প্রধানমন্ত্রী শেখ হাসিনা। তৃণমূল রাজনীতির পরিচ্ছন্ন ও ত্যাগী এই নেতা শুধু তার কাজের স্বীকৃতিই পেয়েছেন এমনটি ভাবছেন না কেউ কেউ। অনেকে মনে করছেন নাহিদের ওপর কেরামতি দেখাতেই এমন সিদ্ধান্ত নেয়া হয়েছে। যেন নুরুল ইসলাম নাহিদ ভবিষ্যতে আরো সতর্ক থাকেন এবং বেফাঁস মন্তব্য না করেন। সামাজিক যোগাযোগ মাধ্যমগুলোতেও নাহিদের মন্ত্রণালয়ের কেরামত আলীর ভাগ বসানোকে তার ওপর কেরামতি হিসাবেই অনেকে আখ্যা দিচ্ছেন।